Crash Bandicoot (videopeli)

**Crash Bandicoot** on vuonna 1996 PlayStationille julkaistu *[[Crash Bandicoot (pelisarja)|Crash Bandicoot]]* -pelisarjan ensimmäinen peli. Pelissä pitää edetä saarelta saarelle ratoja pitkin. Pelin lajityyppi on tasohyppely. Kun on selvittänyt tietyn määrän tasoja, pitää voittaa loppuvastus.

Peli alkaa, kun Crashin arkivihollinen, Tohtori Neo Cortex ja Tohtori Nitrus Brio yrittävät tehdä Crashistä Cortexin mutanttiarmeijan kenraalia. Crash pääsee kuitenkin karkaamaan laboratoriosta, mutta hänen tyttöystävänsä Tawna jää vangiksi. Crash yrittää tehdä lopun Cortexin ilkeistä suunnitelmista valloittaa maailma ja päättää samalla pelastaa Tawnan. Pelin ensimmäisellä tasolla (N. Sanity Beach) Crash löytyy makaamasta mahallaan rantahietikossa.

*Crash Bandicoot* sai kriitikoilta hyvän vastaanoton. Vuonna 2011 se lukeutuu PlayStationin ostetuimpiin peleihin.

## Pelaaminen
*Crash Bandicoot* on tasohyppelypeli, jossa pelaaja kontrolloi hahmoa Crash Bandicoot. Hänen on matkattava kolmen saaren läpi tuhotakseen Tohtori Neo Cortexin ja pelastaakseen tyttöystävänsä Tawnan. Peli jakaantuu tasoihin, jotka pelaajan täytyy suorittaa yksi kerrallaan. Pelaajalla on tason alkaessa tietty summa ”elämiä”, joita voi tason edetessä kerätä lisää tai menettää. Lisää elämiä saa joko keräämällä Crashin pään näköisen suoran lisäelämän tai keräämällä 100 wumpa-hedelmää. Näitä elämiä menettää, jos mikä tahansa este tai vihollinen osuu Crashiin, jos Crash putoaa veteen, rotkoon tai mönjään sekä jos TNT-laatikko räjähtää lähellä. Jos kaikki elämät menetetään, taso päättyy. Peliä voi jatkaa valitsemalla "continue". Tämä vaihtoehto antaa pelaajalle kaikki elämät takaisin ja tuo pelaajan takaisin tason alkuun.

Crash voi hypätä suoraan vihollisen päälle, niin että se tuhoutuu. Laatikoita voi avata hyppäämällä niiden päälle. Tietyistä laatikoista voi löytää noitatohtorin (Aku Aku) naamarin, joka suojelee Crashia vihollisten ja esteiden osumilta sekä TNT-laatikon räjähdykseltä. Yksi Aku Aku suojelee yhdeltä iskulta, kaksi suojelee kahdelta iskulta ja kolmas tekee Crashista hetkeksi voittamattoman. Aku Aku ei kuitenkaan suojele Crashia, jos hän putoaa veteen, rotkoon tai mönjään. Nämä putoamiset vievät yhden elämän aina riippumatta siitä, onko Crashilla Aku Akua vai ei. Jos näin käy: Crash menettää kaikki Aku Aku- naamarit, joita hänellä oli kerättynä. 

Jos Crash kuolee monta kertaa samalla tasolla päättämättä peliä, hän saa avukseen yhden ilmaisen Aku Akun. Jos Crash kuolee, hän syntyy Check Point- laatikolle, jonka hän oli viimeksi avannut. Lisäelämälaatikot ovat Crashin kasvoilla merkittyjä laatikoita, joista Crash voi saada yhden suoran lisäelämän. Lähes kaikista muista laatikoista voi saada ainoastaan wumpa-hedelmiä.

Pelissä on kolme eri saarta, jotka sijaitsevat Australian rannikolla: N. Sanity Island, Wumpa Island ja Cortex Island. Pelissä Crash seikkailee näillä saarilla.  

Pelissä on myös karttanäkymä, jossa valitaan aina pelattava taso. Pelin ALPHA-versio eroaa paljon pelin lopullisesta versiosta. Muun muassa bonustasot ovat hiukan erilaisia sekä pelin alkuvalikko ja kartta ovat erilaisia. Tässä ALPHA-versiossa on muutama kenttä, jotka poistettiin lopullisesta versiosta liian haastavan vaikeustason takia. Kuitenkaan kenttää Stormy Ascent ei ole kokonaan poistettu. Se on edelleen pelilevyllä ja pelattavana vain GameShark-huijauskoodilla. 

## Bonuskierrokset

Bonuskierrokset (Bonus Round, mutta tunnetaan myös nimellä "bonustasot") ovat lyhyen pituisia tasoja, joihin voi päästä keräämällä Tawna-, Brio- ja/tai Cortex-merkkejä tiettyjen tasojen aikana. Niissä on yleensä laatikoita, joista on mahdollista saada lisää elämiä ja wumpa-hedelmiä, voittaa avaimia "piiloitettuihin tasoihin" ja nostaa pelin suoritus prosenttia. Jos Crash putoaa tai kuolee kesken bonuskierroksen hän menettää kaiken minkä on kerännyt bonustasolla, muttei menetä elämää. Tawna- bonustaso merkkejä saa vain ja ainoastaan "?" laatikoista. Brio- ja Cortex-merkkejä voi saada muistakin kun vain ”?”-laatikoista. Bonustasoissa ei ole vihollisia muttei myöskään Aku Aku-laatikoita. Bonustasot ovat seuraavanlaisia:

- *Tawna* bonustasot pelataan korkealla puissa. Ne eivät sisällä paljoa TNT-laatikoita ja riski kuolemiseen tai putoamiseen muutamaa viimeistä lukuun ottamatta on melko pieni. Tawna odottaa aina tason loppupäässä. Jos Tawna- bonustason suorittaa loppuun niin ettei kaikkia laatikoita ole hajotettu, mitään erityistä ei tapahdu. Tässä tapauksessa, Bonustasoon pitää palata jos haluaa suorittaa koko pelin sata-prosenttisesti. Jos pelaaja hajottaa kaikki laatikot bonustasossa, palkintoina on kaksi pelin suoritus prosenttia (2%) ja tilaisuus tallentaa pelin edistyminen. Tämän jälkeen: Tawna bonuskierrokselle ei voi enää palata uudelleen.

- *Brio* bonustasot pelataan kristalli kaivoksilla. Tasot sisältävät tavallisesti paljon TNT laatikoita ja riski pudota tasolta on suuri, mutta ne sisältävät runsaasti lisäelämä-laatikoita. Näissä tasoissa täytyy reagoida ja älytä nopeasti miten voi edistyä jatkuvasti, koska jos pysähtyy tai tekee virheen edtessään, häviää hyvin mahdollisesti. Jos pelaaja suorittaa bonustason loppuun, (oli kaikki laatikot tuhottu tai ei) mitään erityistä ei tapahdu. Tosin kuin Tawna- ja Cortex- bonustasot, Brio bonustasoihin voi palata milloin vain keräämällä kyseiseltä tasolta kaikki 3 Brio- merkkiä uudelleen.

- *Cortex* bonustasot pelataan keskiaikaisessa linnassa. Tasot ovat suhteellisen samanlaisia kuin Brio- bonustasot ja lähes yhtä vaikeita eli kannattaa edetä nopeasti ja jatkuvasti eikä kannata pysähtyä, mutta tasot sisältävät vähemmän lisäelämä ja/tai Wumpa-laatikoita. Jos pelaaja suorittaa tason läpi, (oli kaikki laatikot tuhottu tai ei) pelaaja tapaa Cortexin, joka antaa kulta-avaimen ja lentää sitten pois. Näillä avaimilla voi päästä "salaisiin tasoihin" joista pitää saada timantit, jos haluaa suorittaa koko pelin sata-prosenttisesti. Pelaajaa saa myös lisäksi mahdollisuuden tallentaa edistymisensä ja avaimen arvon verran pelin suoritus prosenttia. Tämän jälkeen ihan niin kuin Tawna bonustasoissa: Cortex bonuskierrokselle ei voi enää palata uudelleen.

## Tarina
### Hahmot
Tarinan päähenkilö sekä pelattava hahmo on Crash Bandicoot, mutatoitu tasmanianjuovapussimäyrä . Crashin täytyy pelastaa hänen tyttöystävänsä, jonka nimi on Tawna. Päävastus on Tohtori Neo Cortex, hullu tiedemies, jonka tarkoituksena on vallata maailma hänen mutatoitujen eläimiensä avulla. Cortexin apulainen, Tohtori Nitrus Brio, on Evolvo-säteen keksijä. Hänet nähdään usein sekoittelemassa kemikaaleja yhteen. Tohtori käyttää näitä aseenaan, kun hän kohtaa Crashin. Matkan aikana Crashia auttaa vanhan noitatohtorin henki, Aku Aku, joka on hajonnut maskiksi. Pomohenkilöinä pelissä toimii Cortexin lisäksi Papu Papu, ylipainoinen ja huonotuulinen intiaaniheimon päällikkö; Ripper Roo, mielisairas mutanttikenguru; Koala kong, lihaksikas mutta tyhmä mutanttikoala ja Pinstripe Potoroo, Cortexin henkivartija, joka käyttää konepistoolia.

### Juoni

*Crash Bandicoot* sijoittuu kolmeen Kaakkois-Australiassa sijaitsevaan saareen, jotka omistaa hullu tiedemies Tohtori Neo Cortex. Cortexin apuna toimii hänen vanha ystävänsä Tohtori Nitrus Brio. N.Brio loi Evolvo-säteen, jolla he kehittävät mutantteja, joilla on mahtavat voimat. Yksi heidän kokeilustaan oli rauhaisa pussimäyrä Crash, jonka Cortex suunnitteli olevan mutanttiarmeijan johtaja. Kun koe aiottiin viimeistellä Cortex Vortex -laitteen avulla, jokin kuitenkin meni vikaan ja Crash pääsi karkuun hyppäämällä linnan ikkunasta ulos. Tämän seurauksena Cortex alkoi valmistella uudeksi koekappaleekseen naaraspussimäyrää nimeltä Tawna.

Crash ajautuu meressä N. Sanity -saarelle, mistä hän päättää selvittää tiensä linnaan ja pelastaa Tawnan. Rannikolta Crash matkaa läheiseen viidakkoon ja kiipeää jättiläispuisen linnakkeen yli, missä asustelee intiaaniheimo. Crash saapuu intiaaniheimon päällikön majaan, jossa Crash peittoaa päällikkö Papu Papun. Crash pakenee kyläläisiä villisian selässä ratsastaen ja ylittää vastakkaisen linnakkeen muurin. Crash suuntaa Cortexin toiselle saarelle. Toinen saari on ollut kauan hylättynä ja siellä ei ole muuta kuin viidakkoa, liskojen vaivaamaa kaupunkia, lahonneita siltoja korkealla vuoristossa ja raunioituneita muinaisia temppeleitä. Kun Crash ylittää puron, hän joutuu kohtaamaan Cortexin mutantin Ripper Roon, joka asustelee temppelissä vesiputouksessa. Crash voittaa Roon räjäyttelemällä isoja TNT-laatikoita. Hylättyjen kaupunkien, temppeleiden ja lahojen siltojen jälkeen Crash kohtasi toisen Cortexin mutantin, Koala Kongin, jonka Crashin piti peitota suuntaamalla lohkareet Kongia kohti varomalla samalla luolan ylhäältä putoavia TNT-laatikoita. Koala Kongin suojana toimivat kivenlohkareita kuljettavat kärryt. Jos Crash suuntaa kiven kohti kärryjä, ne hajoavat mutta eivät vahingoita Koala Kongia ja Crash joutuu tekemään hyökkäyksen uudestaan. Tämän jälkeen Crash pääsee kolmannelle saarelle.

Crash saapuu Cortex Power -voimalaitokselle. Kun Crash ”ylittää” laitokset, hän kohtaa Pinstripe Potoroon. Taistelussa Potoroo käyttää täyteen ladattua konepistoolia. Lopuksi Crash lyö Pinstripen ja Pinstripe ampuu vahingossa ikkunoiden läpi laitossaasteiden konetta. Päästäkseen Cortexin luo Crashin täytyi ylittää laho silta sekä linnan seinä. Hänen täytyy kohdata myös pimeä linnan aula ja monia linnan koneistoja. Seuraavaksi hän saapui Nitrus Brion laboratorioon. Monien vihreiden ja punaisten kemikaalien heittelyn jälkeen, Brio turvautui mutatoimaan itsensä hirviöksi juomalla omaa kemikaaliaan. Crash kuitenkin voitti Brion. Tämän jälkeen Crashin ei tarvinnut ohittaa kuin Cortexin laboratorio ja halli. Hallin päähän voi mennä, jos hyppii timanttien päiden johtamaa reittiä pitkin, mutta se edellyttää kaikkien pelin timanttien saantia. Cortexin ilmalaivalla, Cortex hyökkää Crashin kimppuun plasma-aseellaan, mutta Crash suuntaa eräät Cortexin aseesta lähteneet plasmat (vihreät) häneen ja väistelee muita ammuksia (tumman violetteja ja vaalean sinisiä). Peitottuaan Cortexin, Crash ja Tawna pakenevat palavasta linnasta Cortexin ilmalaivalla.

Vaihtoehtoinen loppu on pelin toiseksi viimeisen tason eli hallin loppupäässä. Kun päähän on päässyt, perillä odottaa Tawna. Sitten näytetään kun Tawna ja Crash lentävät korppikotkan selässä pakoon linnasta.

## Kehitys
Naughty Dogin perustajat Andy Gavin ja Jason Rubin esittelivät studion uusinta *Way of the Warrior*-peliä vuoden 1994 Consumer Electronics Show'ssa etsien pelilleen julkaisijaa. Sattumalta heidän osastonsa sijaitsi lähellä vastaperustetun Universal Interactiven osastoa, jonka edustajia olivat julkaisijan perustajiin kuulunut MCA Inc.:n varatoimitusjohtaja Robert Biniaz sekä Mark Cerny. Universal Interactiven, 3DO Companyn ja Crystal Dynamicsin välille syntyi tarjouskilpailu. Universal Interactive sai pelin julkaisuoikeudet tarjoamalla Naughty Dogille paikkaa omalla tontillaan ja rahoituksen kolmea muuta peliä varten, joihin Naughty Dog saisi täyden luovan vapauden. 

Elokuussa 1994 Gavin ja Rubin muuttivat Bostonista Los Angelesiin. Automatkan aikana he kehittelivät ideaa pelilleen. He olivat huomanneet, kuinka monet pelihallipelit, kuten Segan Virtua Fighter olivat alkaneet siirtyä täysin kolmiulotteiseen grafiikkaan. He päätyivät suunnittelemaan täysin kolmiulotteisen tasohyppelypelin, koska sellaista ei silloin oltu vielä tehty. Erityisenä inspiraation lähteenä toimi Nintendon Donkey Kong Country, joka hyödynsi esirenderöityä kolmiulotteista grafiikkaa. Gavin ja Rubin päättivät, että sivuttaisen liikkeen sijaan pelihahmo liikkuisi koko ajan svvemmälle pelimaailmaan, pelihahmon selkä kameraa kohti. Tämän takia he kutsuivat peli-ideaansa "Sonicin perse -peliksi".

Naughty Dog päätyi kehittämään *Crash Bandicootin* Sonyn PlayStationille. Sony oli innostunut peliprojektista, koska se halusi konsolilleen hyvän tasohyppelypelin, joka voisi kilpailla Nintendon *Super Mario 64:n* ja Segan *Sonic X-Tremen* kanssa. Jason Rubin kehui Sonyn antamaa tukea etenkin pelin testauksen osalta. 

Jason Rubinin mukaan *Crash Bandicootista* ei tehty Super Mario 64:n tapaan täysin avoimessa kolmiulotteisessa maailmassa toimivaa peliä, koska "muuten olisimme tuhonneet koko tasoloikkakonseptin". Pelistä ei haluttu tehdä seikkailupeliä vaan he halusivat tehdä modernin sivuttain vierivän tasohyppelypelin, jossa olisi kuitenkin "enemmän syvyyttä ja rankempia visuaalisia tehosteita". Vaikka he olivat vaikuttuneita *Super Mario 64:stä* ja Segan *Nights into Dreamsista*, heille tärkeämpiä vertailukohtia olivat aiemmat Mario- ja Sonic-pelit.

## Vastaanotto
Suomessa *Super Powerin* aikalaisarviossa *Crash Bandicoot* sai myönteisen arvion. Pelin graafista ilmettä kehuttiin "uskomattoman komeaksi" verrattuna valtaosaan silloin ilmestyneistä PlayStation-peleistä. Pomotaisteluja pidettiin omaperäisinä ja hauskoina. Pelin taustatarinaa ei kuitenkaan pidetty erityisen omaperäisenä, ja muiden arvioijien mielestä pelissä ei ollut paljoakaan vaihtelua. Naughty Dogin nähtiin luoneen "tasoloikkasankarin, joka yltää melkein Marion ja Sonicin luokkaan" ja jolla "on sekä asennetta että persoonallisuutta."

## Äänirooleissa

## Lähteet

## Aiheesta muualla
* Crash Manian sivut
* 
*